stanford-oval/wikipedia huggingface dataset:
דארה בירנבאום
קריירה ופרקטיקה אמנותית

בשנת 1975 בירנבאום עברה לפירנצה למשך שנה ושם נחשפה לתערוכות של וידאו-ארט בביקוריה ב - Centro Diffusione Grafica, גלריה שהייתה חלוצה בתחום. זמן קצר לאחר חזרתה לעיר ניו יורק בשנת 1976, פגשה בירנבאום את דן גרהם, אמן שהשפיע רבות על התפתחותה האמנותית. גרהם הכיר לה את כתב העת הבריטי לקולנוע, Screen, ובירנבאום שהתעניינה מאוד בדיון של כתב העת בשיח הפמיניסטי המתפתח בביקורת על הקולנוע, מצאה כי ההתעלמות מהמדיום הטלוויזיוני הוא בעייתי ביותר מכיוון שלדעתה הטלוויזיה תחליף את הקולנוע ככוח הדומיננטי של תרבות ההמונים האמריקאית.
במקביל, המשורר אלן סונדהיים השאיר לבירנבאום את מצלמת סוני פורטפאק שלו, דבר שאיפשר לה ליצור את עבודות הווידאו הניסיוניות הראשונות שלה, כמו Control Piece ו- Mirroring . עבודות אלה חקרו את ההפרדה בין הגוף לייצוגו באמצעות מראות ודימויים מוקרנים. מראות המשיכו להיות אלמנט חשוב בעבודות הווידאו שלה בסוף שנות השבעים, עבודות שחקרו בעיקר ניכוס תרבותי ואת המוסכמות של המדיום הטלוויזיוני. באמצעות פיצולים וחזרות של דימויים טלוויזיוניים, בירנבאום בחנה את המבנים הטכניים של המדיום ואת הבניית מחוות הגוף במרחב הציבורי.
יצירתה הבולטת ביותר היא 1978 - 1979 Technology / Transformation: Wonder Woman . בעבודה זו בירנבאום השתמשה בדימויים מסדרת הטלוויזיה וונדר וומן כדי לחשוף ולחתור תחת משמעויות אידאולוגיות המוטמעות בסדרת הטלוויזיה. באתר Landmarks, של אוניברסיטת טקסס באוסטין, מוצגת עבודהזו ונמצא מאמר המוקדש לבירנבאום.
פרסים

בשנת 2010 בירנבאום זכתה בפרס עמית האמנים של ארצות הברית.
לקריאה נוספת

Demos, T. J. (2010). Dara Birnbaum:Technology/Transformation: Wonder Woman. Afterall Publishing. ISBN 978-1-84638-066-2.
הערות שוליים

↑  Great women artists. Phaidon Press. 2019. p. 63. ISBN 0714878774.
↑  "Dara Birnbaum", Walker Art Center, Retrieved 31 October 2018.
↑  "Dara Birnbaum, The Dark Matter of Media Light", ed. Karen Kelly, Barbara Schröder, and Giel Vandecaveye, DelMonico Books, 2010, p.10. ISBN 978-3-7913-5124-7
↑  "Birnbaum Biography", Marian Goodman Gallery, Retrieved 31 October 2018.
↑  Demos 2010, p. 11.
1 2  Demos 2010, p. 11–12.
↑  "Dara Birnbaum". LANDMARKS (באנגלית). 2011-04-13. נבדק ב-2020-10-06.
| --- | --- |
בקרת זהויות :  NLI: 987007274219505171  PLWABN: 9811471930905606  BIBSYS: 14007952  BNE: XX857706  BnF: cb12434555c (data)  GND: 119326574  ISNI: 0000 0000 7691 2314  LCCN: n80073029  MusicBrainz: ae50b969-0796-433e-8df0-065f1aa511f1  NLA: 35231665  NTA: 069104239  RERO: 02-A003009038  RKD: 222396  SNAC: w6tf1cz7  SUDOC: 033483930  Trove: 874700  ULAN: 500034772  VIAF: 25904417   WorldCat (עם VIAF): 25904417 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דארה בירנבאום".
דונפלדוואר

דונפלדוואר (בהונגרית: Dunaföldvár) היא עיירה במחוז טולנה שבהונגריה, על גדת נהר הדנובה, כ-150 ק"מ מדרום לבודפשט. סמל העיירה משקף את הגידולים החקלאיים הנפוצים באזור - חיטה וגפנים.
תולדות העיירה

מממצאים ארכאולוגיים עולה שעוד בתקופת האימפריה הרומית התקיים באזור יישוב. המסמכים הראשונים בהם מוזכר היישוב הם משנת 1199 אך לפיהם נראה שהיישוב התקיים עוד בשנת 1131, בתקופת שלטונו של בלה השני, מלך הונגריה. במקום התקיימו בתקופה זו מנזר בנדיקטיני וכנסייה שזכרה נשמר בכתובים. ביישוב ניצב ככל הידוע אחד מהמבנים ששימשו את המלך בלה הרביעי בביקוריו באזור במאה ה-13. בתקופת שלטונה של האימפריה העות'מאנית באזור, לאחר קרב מוהאץ' ובהמשך המאה ה-16, נחרבו רוב מבני היישוב ושמו שונה עד ששבו ההונגרים לשלוט בו.
לאחר נסיגת העות'מאנים במחצית השנייה של המאה ה-17 התיישבו באזור סרבים וגרמנים רבים והעיירה הפכה לעיירת שוק, עקב מיקומה על הדנובה. ב-1703 נתן לאופולד הראשון, קיסר האימפריה הרומית הקדושה, היתר לקיום שלושה ירידי מסחר בשנה בעיירה, אך בשנים שלאחר מכן התחוללו קרבות בעיירה ובסביבותיה בין כוחות האימפריה הרומית הקדושה לבין מתנגדיה בהונגריה, כוחות הקורוץ, והעיירה ננטשה למשך מספר שנים. עם שכוך הקרבות שבה ויושבה העיירה. בין היתר הגיעו אליה סוחרים ואומנים, ואלה הקימו גילדות של בעלי מקצוע, בעלי מלאכה ואומנים. בסוף המאה ה-18 הייתה דונפלדוואר העיירה בעלת מספר התושבים הגבוה ביותר במחוז.
נמל פנימי (אנ') החל להתפתח בעיירה ב-1830, כשהגיעו ספינות הקיטור הראשונות לאזור. בספינות אלה נעשה שימוש למסחר ולתחבורה על פני הדנובה. בנמל דונפלדוואר הועמסה סחורה חקלאית שכללה בעיקר תירס, וכן מלח, ועץ. עם ביטול נמל טולנה הואצה התפתחות נמל דונפלדוואר.
בשנת 1855 נספו רבים מבני העיירה במגפת כולרה, וכעבור שלוש שנים הרסה שרפה את רוב בתי העיירה, בכללם בית החולים והכנסייה. בשנת 1896 הונחה מסילת ברזל בעיירה, וזו קישרה את העיירה עם פקש ועם פוסטאסאבולץ' (אנ'). בתחילת המאה ה-20 החלה בנייתם של מוסדות ציבור בעיירה, מספר מפעלים הוקמו בה, וכן השתקעו בה סניפים של מספר מוסדות פיננסיים. בעיירה החלה בניית בתים בסגנון עירוני, אם כי רוב בתי העיירה נשארו בנויים בסגנון כפרי ובחומרים כגון עץ, קש ואף טיט, ורוב תושבי העיירה המשיכו בעיסוקים חקלאיים ובמסחר בתוצרת חקלאית. לאחר מלחמת העולם הראשונה נמשך פיתוח העיירה והיא הפכה לעורק דרכים מרכזי בהונגריה, בעיקר עם שיפוץ הגשר מעל הדנובה בשנת 1925.
בשנת 1949 נפתחו בעיירה מפעל לייצור ברזל על שם סטלין, מפעל שסיפק מאות מקומות עבודה לתושבי העיירה. בהמשך תקופת השלטון הקומוניסטי נפתחו בעיירה מפעלים נוספים וקואופרטיבים חקלאיים. בשנת 1952 נפתח בעיירה בית ספר תיכון.
במשך תקופת שלטונה של ברית המועצות במדינות הלווין שלה במזרח אירופה, בהן הונגריה, היו כוחות סובייטיים אחראים על בסיס טילי קרקע-אוויר סמוך לעיירה. כוחות אלה היו מוצבים בעיירה ושוכנו בה. באביב 1990, עם התפרקות ברית המועצות, נטשו כוחות אלה את העיירה. הבניינים בהם התגוררו החיילים הסובייטים הפכו לשמש זוגות צעירים ומשפחות צעירות.
בעיירה קיימות היום מספר כנסיות קתוליות, כנסייה אורתודוקסית וכן מרחצאות מרפא.
קהילה יהודית

בשנת 1840 החלו להתיישב בעיירה יהודים ראשונים (מלבד עדויות בודדות להימצאות יהודים בעיירה כבר במאה ה-16 אך נראה שעזבו אותה בשנים שלאחר מכן).
בשנת 1851 החלה להתארגן כקהילה יהודים עצמאית ובתחילת שנות ה-40 של המאה ה-20 היו בעיירה כ-350 יהודים מתוך כ-9,000 תושבים. רובם השתייכו לקהילה נאולוגית ובעיירה פעלה גם קהילה אורתודוקסית.
במאי 1944, כחודשיים לאחר כיבוש הונגריה בידי גרמניה הנאצית, (מבצע מרגרטה) הוקם בעיירה גטו ובו נכלאו גם יהודים מעיירות סמוכות.
ביוני 1944 הועברו יהודי הגטו לבסיס ממנו גורשו לאושוויץ בתחילת יולי 1944.
ילידי המקום

שאנדור באומגרטן (1864 – 1928) היה אדריכל יהודי-הונגרי.
הרב אברהם יצחק קליין, רבה של נירנברג, ובסוף ימיו בחיפה.
אמה האוזר (1886 – 1945) הייתה רופאה יהודייה-הונגרייה, אשתו של הוטרינר והסופר מיהאי רונאי, ואמו של מיהאי אנדראש רונאי. היא נרצחה בשואה.
דיולה אלפארי, במקור משה אדלר (1882 – זקסנהאוזן 1944) היה עיתונאי, סוציאל-דמוקרטי יהודי-הונגרי סגן קומיסר העם לענייני חוץ (סגן שר החוץ),
הערות שוליים

| --- | --- |
בקרת זהויות :  NLI: 987007567257105171  LCCN: n86003706  MusicBrainz: 82664327-1860-4ec2-8ae5-885f78828c78  NKC: ge1099111  VIAF: 144326874   WorldCat (עם VIAF): 144326874
דיאטה לפי סוג דם

דיאטה לפי סוג דם היא דיאטה פסאודו-מדעית שהתווה הנטורופת פיטר ד'אדאמו (Peter D'Adamo). הוא תיאר אותה לראשונה בהרחבה בספרו משנת 1997 "אכול נכון לפי סוג הדם שלך". ד'אדאמו טוען כי סוג הדם הוא הגורם החשוב ביותר בקביעת תזונה בריאה ולכן הוא ממליץ על אכילה של מזונות מסוימים או הימנעות מהם, בהתאם לסוג הדם.
ביקורת מדעית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ההנחות וההמלצות של ד'אדאמו ספגו ביקורת רבה כאשר באופן כללי הקונצנזוס הקיים לכל אורך השנים בקרב התזונאים והרופאים הוא כי התאוריה וההמלצות של ד'אדאמו אינן מהימנות משום שאין להן שום ביסוס מדעי ומחקרים מדעיים המאשרים אותם.
מחקר קנדי קבע שדיאטה לפי סוג דם אינה תקפה מדעית. במחקר השתתפו 1455 איש צעירים ובריאים, שסיפקו מידע מפורט על הדיאטה הרגילה שלהם ונתנו דגימות דם בצום לקביעת סוג הדם, ורמת גורמי הסיכון הקרדיו-מטבוליים, כגון אינסולין, כולסטרול וטריגליצרידים. סוג הדיאטה שנקבע חושב על בסיס פריטי המזון המוזכרים בספרו של ד"ר ד' אדאמו. לא נמצאו כל ראיות שתומכות בתאוריה.
הקבוצות וההמלצות

קבוצת הדם O, "הצייד" (The hunter).‏ O הוא סוג הדם הנפוץ בעולם. ד'אדאמו טוען שזוהי קבוצת הדם הקדומה ביותר ושחבריה שריריים ואקטיביים. ד'אדאמו ממליץ להימנע מאכילת מוצרי חלב, חיטה ותירס ולהקפיד לאכול בשר, עוף ודגים.
קבוצת הדם A, "החקלאי" (The cultivator). ד'אדאמו ממליץ להימנע מבשר ולהקפיד לאכול כמות יתרה של מזון צמחוני, כמו דגנים וירקות.
קבוצת הדם B, "הנווד" (The nomad). ד'אדאמו טוען שלקבוצה זו מערכת חיסונית חזקה ומערכת עיכול גמישה. ד'אדאמו ממליץ להימנע מחיטה, תירס, עגבניות ועדשים ולהקפיד לאכול מוצרי חלב דלי שומן, בשר, פירות וירקות.
קבוצת הדם AB, "האניגמה" (The enigma). ד'אדאמו ממליץ להימנע מאכילת בשר ועוף ולהקפיד לאכול פירות ים, טופו ומוצרי חלב.
הערות שוליים

↑  Dr Arpad Pusztai (29 במרץ 2001). "Reply from Dr. Arpad Pusztai about Sialic Acid". אורכב מ-המקור ב-2010-05-14. נבדק ב-2011-09-10. {{cite web}}:  (עזרה)
↑  P. J. D'Adamo. Eat Right 4 Your Type (Human Blood Cells (Consequences of Genetic Polymorphisms and Variations), Chapter 2: ABO POLYMORPHISMS AND THEIR PUTATIVE BIOLOGICAL RELATIONSHIPS WITH DISEASE ed.). p. 44. As it is not possible to comparatively re-interpret all of the published data, we have tried to present this data with a reasonably "open mind", so that you may "find your own truth". However, it must be stated that an "open mind" should not extend to some of the non-scientific literature where there are books on the ABO system of pure fantasy. 206 The most recent and incredulous of these claims that individuals of each ABO blood type must subscribe to a specific diet in order to stay healthy, live longer and achieve an ideal weight!
↑  "AARP: Dr. Weil, "Does the Blood Type Diet really work?"".
↑  Juliette Kellow, BSc RD, Dietitian. "The Blood Type Diet under the spotlight". נבדק ב-2011-09-10.{{cite web}}:  תחזוקה - ציטוט: multiple names: authors list (link)
↑  "The Blood Type Diet: Fact or Fiction?". KeepTheDoctorAway. אורכב מ-המקור ב-2010-08-04. נבדק ב-2012-07-25.
↑  "Blood type diet: Any health benefits?". Mayo Clinic. אורכב מ-המקור ב-2011-05-15. נבדק ב-2012-07-25.
↑  Michael Klaper, M.D. "The Blood Type Diet: Fact or Fiction". www.EarthSave.org. נבדק ב-2011-09-10.
↑  http://www.mja.com.au/public/issues/175_12_171201/roberts/roberts/html(הקישור אינו פעיל, 22 בדצמבר 2016)
↑  "אין בסיס מדעי לדיאטה לפי סוג הדם", ידיעות אחרונות, מוסף זמנים מודרניים, עמ' 4, 02.03.2014
דון קוג'יס

| --- | --- |

קוג'יס במדי אוניברסיטת מרקט, 1960
 לידה:  15 בינואר 1939 מילווקי, ויסקונסין, ארצות הברית
 פטירה:  19 בנובמבר 2021 (בגיל 82) סן דייגו, ארצות הברית 
 עמדה:  סמול פורוורד
 גובה:  1.96 מטרים
 מכללה:  אוניברסיטת מרקט
 דראפט:  בחירה מספר 21, 1961 שיקגו פקרס
 קבוצות כשחקן
 1961–1963 1963–1964 1964–1966 1966–1967 1967–1970 1970–1972 1972–1975:  פיליפס 66' בולטימור בולטס דטרויט פיסטונס שיקגו בולס סן דייגו רוקטס סיאטל סופרסוניקס קנזס סיטי קינגס
 הישגים כשחקן
 2 בחירות למשחק האולסטאר‏ (1968, 1969)
 
דונלד "דון" קוג'יס (באנגלית: Donald "Don" Kojis;‏ 15 בינואר 1939 – 19 בנובמבר 2021) היה כדורסלן אמריקאי, אשר שיחק בליגת ה-NBA בין השנים 1963–1975. לאורך הקריירה השתתף פעמיים במשחק האולסטאר (1968 ו-1969), והעמיד ממוצעים כוללים של 12.2 נקודות, 5.6 ריבאונדים ו-1.4 אסיסטים למשחק.
קריירת מכללות

קוג'יס נולד וגדל במילווקי שבוויסקונסין, ובין השנים 1957–1961 למד באוניברסיטת מרקט אשר במילווקי. ב-3 עונותיו בקבוצת הכדורסל של האוניברסיטה שיחק תחת המאמן חבר היכל התהילה של הכדורסל אדי היקי, ורשם ממוצעים של 18.6 נקודות ו-15.1 ריבאונדים למשחק.
קריירת משחק

בדראפט ה-NBA‏ 1961 נבחר קוג'יס בבחירה ה-21 על ידי שיקגו פקרס, אך בחר לשחק עבור קבוצת "פיליפס 66" מליגת ה-AAU החובבנית.
בשנת 1963 השתתף בטורניר אליפות העולם בכדורסל כשחקן נבחרת ארצות הברית, אשר סיימה במקום הרביעי. לאורך הטורניר היה הקלעי השני של נבחרתו, עם ממוצע של 13.6 נקודות למשחק.
לקראת עונת 1963/1964 עבר לשחק ב-NBA, וב-4 עונותיו הראשונות בליגה קלע 7.6 נקודות בממוצע למשחק במדי בולטימור בולטס, דטרויט פיסטונס ושיקגו בולס.
בדראפט ההרחבה של שנת 1967 נבחר על ידי סן דייגו רוקטס, לקראת עונת הבכורה של הקבוצה. בעונתו הראשונה עם הרוקטס הציג שיפור משמעותי כשקלע 19.7 נקודות והוריד 10.3 ריבאונדים בממוצע למשחק, והוא נבחר להשתתף במשחק האולסטאר של ה-NBA. גם בעונה העוקבת נבחר להשתתף במשחק האולסטאר, לצד חברו לקבוצה אלווין הייז, לאחר שרשם ממוצעים של 22.5 נקודות ו-9.6 ריבאונדים למשחק.
באפריל 1970, לאחר 3 עונות בסן דייגו, נמכר קוג'יס לסיאטל סופרסוניקס. בשתי עונותיו בקבוצה קלע 13.1 נקודות בממוצע למשחק, תחת המאמן לני וילקינס. בין השנים 1972–1975 שיחק עבור קנזס סיטי קינגס, ובסיום עונת 1974/1975 פרש ממשחק, בגיל 36.
נפטר ב-19 בנובמבר 2021.
הערות שוליים

↑  סטטיסטיקות הקריירה של קוג'יס ב-NBA, באתר basketball-reference.com
↑  סטטיסטיקות המכללות של קוג'יס, באתר sports-reference.com
↑  רשימת הנבחרים בדראפט 1961, באתר basketball-reference.com
1 2  קוג'יס נזכר בקריירת המשחק, באתר sandiegouniontribune.com,‏ 23 בפברואר 2013
↑  נבחרת ארצות הברית באליפות העולם 1963, באתר USA Basketball
דון צ'רי

| --- | --- |

דון צ'רי
 לידה:  18 בנובמבר 1936 אוקלהומה סיטי, אוקלהומה, ארצות הברית
 פטירה:  19 באוקטובר 1995 (בגיל 58) מאלגה, ספרד
 שם לידה:  Donald Eugene Cherry 
 מוקד פעילות:  ארצות הברית 
 תקופת הפעילות:  מ-1956 
 מקום לימודים:  John C. Fremont High School 
 סוגה:  ג'אז אוונגרדי, מוזיקת עולם
 כלי נגינה:  חצוצרה
 חברת תקליטים:  אטלנטיק רקורדס, איי אנד אם רקורדס, ECM
 שיתופי פעולה בולטים:  אורנט קולמן, צ'ארלי היידן, בילי היגינס
 בן או בת זוג:  Moki Cherry (?–19 באוקטובר 1995) 
 צאצאים:  איגל איי צ'רי, Christian Jon Cherry, David Ornette Cherry 
 פרופיל ב-IMDb
 
דונלד יוג'ין (דון) צ'רי (באנגלית: Donald Eugene Cherry; ‏ 18 בנובמבר 1936 - 19 באוקטובר 1995) היה חצוצרן ג'אז. נודע בשיתוף הפעולה ארוך השנים שלו עם רביעיית אורנט קולמן ובחלוציות שילוב ג'אז ומוזיקת עולם משנות השישים ואילך. ב-2017 נבחר צ'רי להיכל התהילה של הג'אז בסקר מבקרי המוזיקה של דאון ביט.
תולדות חייו

נולד באוקלהומה סיטי, שם היה אביו בעל מועדון ג'אז בשם "פריחת הדובדבן" (Cherry Blossom Club) בו ניגנו בין השאר צ'ארלי כריסטיאן ופלטשר הנדרסון. ב-1940 עבר עם משפחתו ללוס אנג'לס, גם שם היה לאביו מועדון ג'אז. דון הצעיר נשר מבית הספר ונאלץ להשלים את חוק לימודיו במוסד לנוער עברייני.
בראשית שנות החמישים החל לנגן והשתתף כפסנתרן בלהקתו של ארט פארמר. צ'רי התגלה כחצוצרן על ידי קליפורד בראון, שעה שניגן בג'ם סשן בביתו של אריק דולפי עם מקס רואץ' ואחרים. בראון היה מאז למנטור של צ'רי. ב-1958 ו-1959 השתתף צ'רי בתקליטיו פורצי הדרך של אורנט קולמן Something Else!!!!, Tomorrow Is the Question ובפרט ב-The Shape of Jazz to Come ו-Change of the Century ברביעייה שכללה גם את צ'ארלי היידן בקונטרבס ובילי היגינס בתופים. שני התקליטים האחרונים שראו אור בחברת אטלנטיק רקורדס בישרו את ראשיתו של האוונגרד בג'אז.
ב-1961 הקליט עם ג'ון קולטריין את התקליט The Avant-Garde (עם חבריו הנוספים לרביעיית אורנט קולמן, צ'ארלי היידן ופרסי הית' בבס ואד בלקוול בתופים). כן שיתף פעולה באותה עת בהקלטות וסיבובי הופעות עם סאני רולינס, ארצ'י שפ, אלברט איילר וג'ורג' ראסל. ב-1968 הקליט את האלבום Eternal Rhythm במסגרת פסטיבל הג'אז של ברלין. התקליט כלל שתי יצירות מורכבות פרי עטו, שהציגו שיתופי פעולה וכלי נגינה שונים מרחבי העולם (כגון גמלאן, חלילי במבוק שונים, כלי הקשה שונים) וכלים מודרניים (בהם ויברפון, טרומבון, פסנתר, גיטרות ועוד). התקליט נחשב ליצירת מופת של אוואנגארד מוזיקלי ושיתוף פעולה חוצה גבולות ותרבויות באיכות מוזיקלית ויצירתית יוצאת דופן.
בראשית שנות השבעים שב צ'רי להופיע עם רביעיית אורנט קולמן ובמקביל העמיק את שילובן של השפעות מן המזרח התיכון והודו במוזיקה שלו  ושיתף פעולה עם מוזיקאים מרחבי העולם. בין 1978 ל-1982 הוציא שלושה אלבומי מוזיקת עולם-פיוז'ן בחברת ECM עם מוזיקאים כקולין וולקוט, ננה וסקוסלוס (Naná Vasconcelos), ואסאנט ראי (Vasant Rai) ועלי אכבר חאן. בתקופה יצירתית זו, שלוותה בהרחבת אופקים, חיפושי דרך ושיתופי פעולה מגוונים, שיתף צ'רי פעולה גם עם המלחין קשישטוף פנדרצקי ועם הביג בנד של קרלה בליי וחיבר את המוזיקה לסרט "ההר הקדוש" (1973) של אלחנדרו חודורובסקי. באותה עת הקליט גם את אחד מתקליטיו הנודעים ביותר, Brown Rice ‏ (איי אנד אם רקורדס, 1975) ששילב מוזיקה אפריקאית ומוזיקה ערבית וזכה לשבחים ולהצלחה קופתית. ב-1979 ניגן בתקליטו של לו ריד, The Bells.
ב-1987 הקליט שוב עם רביעיית אורנט קולמן את התקליט In All Languages שזכה לשבחים. שנתיים לאחר מכן הוציאה הרביעייה את Art Deco, שזכה אף הוא לביקורת אוהדת.
ב-1990 ראה אור Multikulti, תקליט שסיכם פרויקט של שלוש שנים בהן הקליט צ'רי יצירה ארוכה ומורכבת בהשתתפות למעלה מ-20 מוזיקאים, נגני כלי נגינה מגוונים וזמרים. תקליטו האחרון, Dona Nostra הוקלט באוסלו עם מוזיקאים סקנדינביים וראה אור ב-ECM בשנת 1993. ב-1994 ראה אור התקליט The Montreal Tapes תחת שמו של צ'ארלי היידן ובהשתתפות דון צ'רי ואד בלקוול. התקליט הוקלט בהופעה חיה במסגרת פסטיבל הג'אז של מונטריאול ב-1989 כהוקרה ל-30 שנות פעילות משותפת.
שנה לאחר מכן, באוקטובר 1995, נפטר צ'רי בגיל 58 מסרטן הכבד, במאלגה שבספרד.
משפחתו

ילדיו מנישואיו הראשונים הם דייוויד אורנט צ'רי (יליד 1958), פסנתרן ומלחין ג'אז ואחותו ג'אן צ'רי, כנרת.
לאחר מכן נשא צ'רי לאשה את מוניקה מוקי קרלסון, ציירת ואמנית שוודית ואימץ את בנותיה, ננה צ'רי (ילידת 1964, בתם של מוקי והמוזיקאי אחמדו ג'ה) וטיטיו (ילידת 1967, בתו של ג'ה מנישואי הראשונים), שתיהן זמרות-יוצרות. בניהם המשותפים של צ'רי ומוקי, איגל איי צ'רי (יליד 1971) וכריסטיאן ג'ון צ'רי (יליד 1972)  אף הם מוזיקאים.
הערות שוליים

↑  סקר המבקרים של דאון ביט, 2017
↑  סקירה, אתר Allmusic
↑  סקירת האלבום, אתר Allmusic
↑  סקירת האלבום, Allmusic
↑  סקוט יאנאו, סקירת האלבום, Allmusic
| --- | --- |
בקרת זהויות :  NLI: 987007344400705171  PLWABN: 9810560949005606  BIBSYS: 1019685  BNE: XX887284  BnF: cb138924441 (data)  CiNii: DA16157180  GND: 138213143  ICCU: RAVV244642  ISNI: 0000 0001 1067 7283  LCCN: n82132925  MusicBrainz: adf3879a-e091-4f73-8792-861a7a3e3abe  NKC: ola2002159384  RERO: 02-A003100579  SUDOC: 086912844  VIAF: 64191256   WorldCat (עם VIAF): 64191256
דראפט ה-KHL

דראפט ה-KHL (ברוסית: Драфт КХЛ) היה אירוע שנתי שנערך במסגרת ליגת ההוקי הקונטיננטלית, שהתבטא בבחירתן של קבוצות ההוקי בשחקנים צעירים על פי קריטריונים מסוימים. הדראפט התקיים פעם בשנה, בדרך כלל תוך 2–3 חודשים מסיום העונה הקודמת והוא נערך בארנה מיטישצ'י במחוז מוסקבה.
הדראפט היה למעשה אירוע הבחירות של קבוצות ההוקי בשחקנים וכישרונות צעירים על מנת להחתימם בחוזה עבור הקבוצה והיה לשיטת הדראפט היחידה שהייתה קיימת בספורט הרוסי.
היתרון בדראפט היה הנוהל למשוך כישרונות צעירים לליגה של שחקני הוקי צעירים מקבוצות נוער, ושחקנים שלא שיחקו בליגה בעבר. האירוע איפשר לשחקנים הזדמנות, למי שגדל במועדון KHL, להתפתח ולהתאמץ יותר, כיוון שבמסגרת הדראפט, השחקנים למעשה נמצאו תחת בדיקת הסקאוטים של הקבוצות, בחפשן כישרונות צעירים.
החסרון בדראפט לעיתים הייתה ההנחה של מועדוני ההוקי שניתן לבחור כישרונות צעירים מכל קבוצה ולהשקיע פחות במחלקות הנוער, אף שהלכה למעשה, ההשקעה במועדוני ההוקי הצעירים אינה פוחתת מאחר שלכל מועדוני ההוקי קרח ישנה ליגה משלהם (MHL).
בספטמבר 2011 קבוצת לוקומוטיב ירוסלבל ניצבה בפני המשבר הגדול ביותר בתולדותיה כאשר בעקבות "אסון 7 בספטמבר" בו נספו כמעט כל שחקני הקבוצה בהתרסקות מטוס, היא נותרה ללא קבוצת הבוגרים שלה, לאחר שהליגה נפתחה והדראפט הסתיים. לפיכך הוחלט לארגן קבוצה שתורכב משחקני נוער שתחל לשחק בנובמבר 2011, כקבוצת הבסיס של לוקומוטיב עד שתתבסס.
ב-27 בפברואר 2015 הדראפט שינה שמו ונקרא בשם יריד הצעירים (ברוסית: «Ярмарку юниоров»)‏. באפריל 2017 נתקבלה ההחלטה על ביטול הדראפט והסרתו מתקנון הליגה.
הערות שוליים

↑  Драфт КХЛ стал Ярмаркой талантов
↑  Драфт КХЛ больше не будет проводиться, положения о нём исключены из регламента
↑  КХЛ не будет проводить драфт, начиная с этого года
| ליגת ההוקי הקונטיננטלית> עונות KHL | ליגת ההוקי הקונטיננטלית> טורנירים נוספים | ליגת ההוקי הקונטיננטלית> נשיאי הליגה | ליגת ההוקי הקונטיננטלית> שונות | ליגת ההוקי הקונטיננטלית>  |  |
| --- | --- | --- | --- | --- | --- |
|  ← • 2008/2009 • 2009/2010 • 2010/2011 • 2011/2012 • 2012/2013 • 2013/2014 • 2014/2015 • 2015/2016 • 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023  |  גביע גגארין • גביע היבשת • גביע לוקומוטיב • WHL • MHL • VHL • גביע חרלמוב • גביע האתגר • גביע הפדרציה • גביע פטרוב • גביע האלופות  |  אלכסנדר מדבדב • דמיטרי צ'רנישנקו • אלכסיי מורוזוב  |  פרסי ההוקי הרוסי • דראפט ה-KHL • ‏KHL נגד NHL • התרסקות טיסת שחקני לוקומוטיב יארוסלבל • משחק האולסטאר • יריבויות בליגת KHL  |  |  |
קבוצות בעונת ‏2023/24
| החטיבה המזרחית | החטיבה המזרחית | החטיבה המערבית | החטיבה המערבית |  |  |
| בית חרלמוב | בית צ'רנישב | בית בוברוב | בית טראסוב |  |  |
| רוסיהאבטומוביליסט יקטרינבורג | רוסיהסלבאט יולאייב אופה | רוסיהויטיאז מחוז מוסקבה | בלארוסדינמו מינסק |  |  |
| רוסיהאק בארס קאזאן | רוסיהאוונגרד אומסק | רוסיהסוצ'י | רוסיהדינמו מוסקבה |  |  |
| רוסיהטרקטור צ'ליאבינסק | רוסיהאמור חברובסק | רוסיהספרטק מוסקבה | רוסיהצסק"א מוסקבה |  |  |
| רוסיהנפטכימיק ניז'נקאמסק | קזחסטןבאריס נור-סולטן | רוסיהסק"א סנקט פטרבורג | רוסיהלוקומוטיב ירוסלבל |  |  |
| רוסיהמטאלורג מגניטוגורסק | הרפובליקה העממית של סין הכוכב האדום קונלון | רוסיהסברסטאל צ'רפובץ | רוסיה אדמירל ולדיווסטוק |  |  |
| רוסיהטורפדו ניז'ני נובגורוד | רוסיהסיביר נובוסיבירסק | לאדה טוליאטי |  |  |  |


קבוצות עבר
‏יוגרה • סלובן ברטיסלאבה • לב פופראד • דונבאס • אטלנט מיטישצ'י • דינמו ריגה • יוקריט הלסינקי • לב פראג   מדבצ'אק זגרב • מטאלורג נובוקוזנצק • אם.וה.דה • חימיק ווסקרסנסק 
ערך זה הוא קצרמרבנושא ספורט ברוסיה ובנושא הוקי קרח. אתם מוזמנים לתרום לוויקיפדיה ו.
דני עברי

| --- | --- |

עברי, 2018
 לידה:  1956 (בן 68 בערך) ניו יורק, ארצות הברית ארצות הברית
 מדינה:  ישראל ישראל
 תאריך עלייה:  1969
 השכלה:  בית הספר הריאלי העברי בחיפה 
 בת זוג:  מינדי עברי
 ראש המועצה האזורית משגב
 
דני עברי (נולד ב-1956) הוא ראש המועצה האזורית משגב החל מהבחירות לרשויות המקומיות בשנת 2018.
עברי עוסק בניהול, בהנהגה ובהתערבות במשברים בהתיישבות, בכל סוגי היישובים ובכל סוגי המשברים במשך שנים רבות. החל מתחומי התעשייה, החקלאות, התיירות והמסחר, ודרך גיבוש וביצוע תוכניות לשינוי ארגוני ושינוי תרבותי, וכן פיתוח ובנוי קהילתיים וחברתיים. כראש מועצה, מדווח דני עברי על העשיה בתחומים אלה ביומן עשיה שבועי - יומנו של ראש המועצה.
ביוגרפיה

עברי נולד ב-1956 בניו יורק שבארצות הברית, ועלה לישראל עם הוריו ב-1969.
הוריו, ד"ר יוג'ין וינר וד"ר אניטה וינר, היו פעילים חברתיים בקהילה היהודית, ודני התחנך במוסדות חינוך יהודיים דתיים עד עליית משפחה לישראל. אביו היה רב קונסרבטיבי, מבין המנהיגים היהודים שהתייצבו לתמיכה במאבקו של ד"ר מרטין לותר קינג נגד האלימות והאפליה של האפרו-אמריקאים בדרום ארצות הברית בשנות ה-60. המשפחה התגוררה בקנדה ועברה לניו יורק כשאביו של וינר עשה שם דוקטורט בסוציולוגיה.
הוריו הפכו לאנשי סגל בכירים באוניברסיטת חיפה בחוג לסוציולוגיה ובבית הספר לעבודה סוציאלית בהתאמה ובהמשך היו פעילים ב"ג'וינט" ברוסיה ובמדינות ברית המועצות לשעבר.
עברי נקלט בהצלחה כתלמיד עולה בבית הספר התיכון הריאלי בחיפה.
עברי הצטרף בתיכון לגרעין שלימים הגיע בחלקו למושב שיתופי יודפת. עברי שירת בצה"ל כלוחם וכמש"ק בחטיבת הצנחנים בשנים 1974–1977 בשרות סדיר וכן בשנים 1978–2003 במילואים.
אחרי שחרורו משירות סדיר עבד בחברת "נאות הכיכר" כמדריך טיולים, מדריך בכיר, וכן כמנהל תפעול של החברה בדרום חצי האי סיני עד תחילת הנסיגה ב-1979, והמשיך בעת לימודיו בעבודה חלקית עד להשלמת הנסיגה מסיני ב-1983.
בשנים 1983–1990 עסק בענף הצאן ביודפת וכן בנושאי קרקעות וביטחון.
החל מ-1990 עסק בתפקידי ניהול מרכזים, עסקיים וקהילתיים ביודפת.
בשנת 2000 החל לעבוד כעצמאי בגיבוש וביצוע תוכניות הבראה, הסדרי חובות, רכישות ומיזוגים, ושינויים ארגוניים בקיבוצים ובחברות בבעלות קיבוצית.
נשוי למינדי מ-1978, אב לחמישה ילדים. המשפחה שימשה כמשפחת אומנה במשך שנים רבות. כל ילדיו ונכדיו מתגוררים ביודפת.
אחיו, דייוויד וינר, היה סגן הסנגור הציבורי ומרצה לפילוסופיה ואתיקה, והתאבד ב-2005.
השכלה

מדריך תיירים מוסמך - בית הספר לתיירות - משרד התיירות
Bed - לימודי ארץ ישראל חינוך והוראה ותעודת הוראה, מכללת בית ברל 1984
לימודי תעודה - בקרה עסקית ומנהל עסקים - תל"ם - אונ' תל אביב 1994
MPA - ניהול פיננסי ומנהל ציבורי, Clark University COPACE, ‏1996
פעילות עסקית

במסגרת עבודתו כמנהל עסקי ומנהל עסקי בכיר ביודפת וביישובים אחרים רבים עסק בפעילויות עסקיות מגוונות.
חקלאות: ביסוס ענף טיפוח וייצור פקעות ובצלי פרחים וענפי המטעים ביודפת, גידול ירקות וגידולי שדה קונבנציונלים ואורגנים בבקעת הירדן, הגליל העליון התחתון והמערבי, חוף הכרמל ועמק בית שאן.
תעשייה: תכנון אסטרטגי, תכנון וביצוע תוכניות הבראה, רכישות ומיזוגים.
תיירות: תכנון אסטרטגי וביצוע תוכניות השקעה, מיזוגים ורכישות ב-25 מיזמים תיירותיים.
הערות שוליים

↑  לשכת ראש המועצה, באתר www.misgav.org.il
↑  דני עברי - אפשר יותר במשגב, באתר הכרטיס, ‏2018-09-02
↑  מיומנו השבועי של ראש המועצה, באתר www.misgav.org.il